**Molėtų rajono savivaldybės taryba**

**SPRENDIMAS**

**Dėl paskolos ėmimo**

2017 m. gegužės 25 d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 28 punktu, Lietuvos Respublikos biudžeto sandaros įstatymo 10 straipsnio 1 dalies 1 punktu ir Lietuvos Respublikos 2017 metų valstybės biudžeto ir savivaldybių biudžetų finansinių rodiklių patvirtinimo įstatymo 13 straipsnio 1 dalies 1 ir 3 punktais, Savivaldybių skolinimosi taisyklėmis, patvirtintomis Lietuvos Respublikos Vyriausybės 2004 m. kovo 26 d. nutarimu Nr. 345 ,,Dėl Savivaldybių skolinimosi taisyklių patvirtinimo“ ir atsižvelgdama į savivaldybės kontrolieriaus 2017 m. kovo 22 d. išvadą Nr. IŠ-1 ,,Dėl Molėtų rajono savivaldybės galimybės imti iki 370,0 tūkst. Eur ilgalaikę paskolą ankstesniais metais paimtoms paskoloms grąžinti bei investiciniams projektams, finansuojamiems iš Europos Sąjungos struktūrinių fondų, kitos tarptautinės paramos, valstybės investicijų programos, vertinimo“,

Molėtų rajono savivaldybės taryba n u s p r e n d ž i a:

1. Imti iki 370,0 tūkst. eurų paskolą 10 metų iš palankiausias sąlygas pasiūliusios kredito įstaigos.

2. Naudoti paskolos lėšas:

2.1. 183,0 tūkst. eurų investiciniams projektams, finansuojamiems iš Europos Sąjungos struktūrinių fondų ir kitos tarptautinės paramos, valstybės investicijų programos lėšų bei savivaldybės biudžeto lėšų, įgyvendinti pagal pridedamą projektų sąrašą;

2.2. 187,0 tūkst. eurų paskoloms, paimtoms investiciniams projektams finansuoti, grąžinti.

3. Įpareigoti Savivaldybės administraciją organizuoti paskolos pirkimo procedūras.

4. Įgalioti Savivaldybės administracijos direktorių pasirašyti paskolos pirkimo sutartį su konkursą laimėjusia kredito įstaiga, jos papildymus, pakeitimus, kitus su paskolos pirkimu susijusius dokumentus.

5. Garantuoti, kad paskola bus grąžinta iš Savivaldybės biudžeto.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras